CELEX: 32014D0841
Language: lt
Date: 1416960000000
Title: 2014/841/ES, Euratomas: 2014 m. lapkričio 26 d. Komisijos įgyvendinimo sprendimas, kuriuo iš dalies keičiamas Įgyvendinimo sprendimas 2013/749/ES, Euratomas, kuriuo Portugalijai leidžiama naudoti tam tikrus apytikrius įverčius PVM nuosavų išteklių bazei apskaičiuoti (pranešta dokumentu Nr. C(2014) 8922)

28.11.2014   
            
            
               LT
            
            
               Europos Sąjungos oficialusis leidinys
            
            
               L 343/27
            
         KOMISIJOS ĮGYVENDINIMO SPRENDIMAS
   2014 m. lapkričio 26 d.
   kuriuo iš dalies keičiamas Įgyvendinimo sprendimas 2013/749/ES, Euratomas, kuriuo Portugalijai leidžiama naudoti tam tikrus apytikrius įverčius PVM nuosavų išteklių bazei apskaičiuoti
   
      
         (pranešta dokumentu Nr. C(2014) 8922)
      
   
   (Tekstas autentiškas tik portugalų kalba)
   
      (2014/841/ES, Euratomas)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 4 straipsnio 4 dalį ir 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 377 straipsnį Portugalija, laikydamasi 1989 m. sausio 1 d. šioje valstybėje narėje taikytų sąlygų, gali ir toliau neapmokestinti tos direktyvos X priedo B dalies 10 punkte nurodytų sandorių; į šiuos sandorius būtina atsižvelgti nustatant PVM nuosavų išteklių bazę;
            
         
               (2)
            
            
               2014 m. balandžio 10 d. atsakyme į Komisijos 2014 m. vasario 19 d. raštą dėl PVM nuosavų išteklių patikrinimų supaprastinimo (3) Portugalija paprašė Komisijos leisti apskaičiuojant Direktyvos 2006/112/EB X priedo B dalies 10 punkte nurodytų sandorių 2014–2020 finansinių metų PVM nuosavų išteklių bazę naudoti tarpinės bazės fiksuotą procentinę dalį. Portugalija parodė, kad praeityje procentinė dalis laikui bėgant išlikdavo stabili. Todėl Portugalijai pagal Komisijos atsiųstą raštą turėtų būti leista apskaičiuojant PVM nuosavų išteklių bazę naudoti fiksuotą procentinę dalį;
            
         
               (3)
            
            
               Portugalija paprašė Komisijos leisti naudoti 2011 m. nacionalinių sąskaitų duomenis pagal 2010 m. ESS 2014 finansinių metų vidutinei svertinei normai apskaičiuoti. Naujausi turimi nacionalinių sąskaitų duomenys pagal 95 ESS su reikiamu išskaidymo lygiu yra 2010 m., o nacionalinių sąskaitų duomenys pagal 2010 m. ESS su reikiamu išskaidymo lygiu bus tik 2011 m., kai Portugalija turės pateikti savo 2014 finansinių metų PVM nuosavų išteklių bazės ataskaitas. Todėl Portugalijai turėtų būti leista naudoti 2011 m. nacionalinių sąskaitų duomenis pagal 2010 m. ESS 2014 finansinių metų vidutinei svertinei normai apskaičiuoti;
            
         
               (4)
            
            
               pagal Europos Parlamento ir Tarybos reglamento (ES) Nr. 549/2013 (4) (2010 m. ESS) 10 straipsnio 2 dalį valstybės narės gali naudoti 2010 m. ESS pagrįstus duomenis, kol galioja Tarybos sprendimas 2007/463/EB, Euratomas (5), tais atvejais, kai nėra būtinų išsamių 1995 m. ESS duomenų;
            
         
               (5)
            
            
               siekiant skaidrumo ir teisinio tikrumo, tikslinga nustatyti leidimo taikymo trukmę;
            
         
               (6)
            
            
               todėl tikslinga atitinkamai iš dalies pakeisti Komisijos įgyvendinimo sprendimą 2013/749/ES, Euratomas (6),
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2013/749/ES, Euratomas iš dalies keičiamas taip:
   
               1)
            
            
               pavadinimas pakeičiamas taip:
               ;
            
         
               2)
            
            
               1 straipsnis pakeičiamas taip:
               „1 straipsnis
               Siekiant apskaičiuoti PVM nuosavų išteklių bazę nuo 2013 m. sausio 1 d. iki gruodžio 31 d., Portugalijai leidžiama naudoti apytikrius įverčius šių kategorijų sandoriams, nurodytiems Direktyvos 2006/112/EB X priedo B dalyje:
               
                            
                        
                        
                           Keleivių vežimas (10 punktas).“
                        
                     
         
               3)
            
            
               įterpiamas 1a straipsnis:
               „1a straipsnis
               Apskaičiuojant Direktyvos 2006/112/EB X priedo B dalies 10 punkte nurodytų sandorių (keleivių vežimas) PVM nuosavų išteklių bazę nuo 2014 m. sausio 1 d. iki 2020 m. gruodžio 31 d. Portugalijai leidžiama naudoti 0,03 % tarpinę bazę.“
            
         
               4)
            
            
               2 straipsnis pakeičiamas taip:
               „2 straipsnis
               Siekiant suskirstyti sandorius pagal statistines kategorijas, Portugalijai leidžiama naudoti 2011 m. nacionalinių ataskaitų duomenis pagal 2010 m. ESS 2014 finansinių metų PVM nuosavų išteklių bazei apskaičiuoti.“
            
         2 straipsnis
   Šis sprendimas skirtas Portugalijos Respublikai.
   
      Priimta Briuselyje 2014 m. lapkričio 26 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl bendros pridėtinės vertės mokesčio sistemos (OL L 347, 2006 12 11, p. 1).
   
      (3)  Ares(2014) 405079.
   
      (4)  2013 m. gegužės 21 d. Europos Parlamento ir Tarybos reglamentas (ES) Nr. 549/2013 dėl Europos nacionalinių ir regioninių sąskaitų sistemos Europos Sąjungoje (OL L 174, 2013 6 26, p. 1).
   
      (5)  2007 m. birželio 7 d. Tarybos sprendimas 2007/436/EB, Euratomas dėl Europos Bendrijų nuosavų išteklių sistemos (OL L 163, 2007 6 23, p. 17).
   
      (6)  2013 m. gruodžio 10 d. Komisijos įgyvendinimo sprendimas 2013/749/ES, Euratomas, kuriuo Portugalijai leidžiama naudoti tam tikrus apytikrius įverčius PVM nuosavų išteklių bazei apskaičiuoti (OL L 333, 2013 12 12, p. 81).